אוניברסיטת שריף לטכנולוגיה

ממוזער|300x300px|מבט לקמפוס המרכזי
**אוניברסיטת שריף לטכנולוגיה** (בפרסית: **دانشگاه صنعتی شریف**), שנקראה בעבר "אוניברסיטת אריאמהר לתעשייה", היא אוניברסיטת מחקר ציבורית בטהראן, איראן.

הקמפוס הראשי של האוניברסיטה ממוקם בשכונת טארשט, ליד כיכר אזאדי, טהרן, איראן. הוא ממוקם קרוב למגדל אזאדי, שהוא סמלה של טהרן ואחד ממרכזי התחבורה העיקריים.

בדירוג האקדמי של אוניברסיטאות העולם לשנת 2020 האוניברסיטה דורגה בין המקומות 501 ל-600 בעולם ובמקום הראשון באיראן. על פי דירוג QS, אוניברסיטת שריף לטכנולוגיה ניצבה במקום הראשון באיראן ושמרה על דירוגה הבין-לאומי במקום ה-334. בדירוג האוניברסיטאות הגלובליות הטובות ביותר של US News & World Report לשנים 2022–2023, דורגה האוניברסיטה במקום ה-598 בעולם.

## היסטוריה
ממוזער|מוחמד עלי מוג'טהדי וחברי המועצה המדעית של אוניברסיטת שריף לטכנולוגיה בשנת 1967.
האוניברסיטה נוסדה בשנת 1966 בשם אוניברסיטת אריאמהר לתעשייה על ידי מוחמד עלי מוג'תהדי. באותה תקופה היו 54 חברי סגל ו-412 סטודנטים שנבחרו באמצעות בחינות ארציות. כמו כן, הוקמו רק ארבע מחלקות: הנדסת חשמל, הנדסת מטלורגיה, הנדסת מכונות והנדסת כימיה. בשנת 1972, מינה מוחמד רזא שאה פהלווי את סייד חוסיין נאסר לנשיא האוניברסיטה במטרה לבנות את המוסד על בסיס המכון הטכנולוגי של מסצ'וסטס, אך עם שורשים בתרבות האיראנית. בשנת 1974 הוקם קמפוס חדש של האוניברסיטה באספהאן אך מאוחר יותר הפך הקמפוס הזה לאוניברסיטה עצמאית, בשם אוניברסיטת איספהאן לטכנולוגיה (IUT). לאחר המהפכה, ב-1979, האוניברסיטה נקראה על שם מג'יד שריף ואקפי, שהיה אחד ממנהיגי קבוצת המוג'אהדין העממית של איראן, שנהרג על ידי קבוצה יריבה.

בהפגנות מהסא אמיני בשנת 2022, השתתפו סטודנטים רבים, כאשר קטעי וידאו של המחאה והתגובה של כוחות הביטחון האיראניים פורסמו תחילה ברשתות החברתיות ולאחר מכן על ידי ארגוני חדשות גדולים. סוכנות הידיעות הממלכתית האיראנית, IRNA, דיווחה כי לפחות 37 סטודנטים נעצרו ורובם שוחררו זמן קצר לאחר מכן.

## בוגרים מפורסמים

קובץ:Maryam_Mirzakhani_in_Seoul_2014.jpg|טקסט=Maryam Mirzakhani: professor of mathematics at Stanford University and the first woman to be awarded a Fields Medal|**[[מרים מירזאח'אני]]**: פרופסור למתמטיקה באוניברסיטת סטנפורד והאישה הראשונה שזכתה במדליית פילדס
קובץ:GM_Elshan_Moradiabadi.jpg|טקסט=Elshan Moradi: chess grandmaster|**אלשאן מוראדי**: רב-אמן שחמט
קובץ:Ali_Daei,_Saipa_vs._Al-Rayyan_pre-match_conference.jpg|טקסט=Ali Daei: former member and later head coach of Iranian national football team|**[[עלי דאי]]**: חבר לשעבר ולאחר מכן מאמן ראשי של נבחרת איראן בכדורגל
קובץ:Adel_Ferdosipour_2019.jpg|טקסט=Adel Ferdosipour: football commentator|**עאדל פרדוסיפור**: פרשן כדורגל
קובץ:Mohammad-Javad_Larijani.jpg|טקסט=Mohammad-Javad Larijani: Iranian conservative politician, mathematical logician, and former diplomat|**מוחמד-ג'וואד לאריג'אני**: פוליטיקאי איראני שמרן, לוגיקן מתמטי ודיפלומט לשעבר
קובץ:Eshaq_Jahangiri_portrait_2018.jpg|טקסט=Eshaq Jahangiri: Vice president of Hassan Rouhani's government|**[[אסחאק ג'האנגירי]]**: סגן נשיא ממשלתו של חסן רוחאני
קובץ:Ali_Larijani_in_meeting_with_Malian_Par._Chairman_Issaka_Sidibé_02_().jpg|טקסט=Ali Larijani: Iranian conservative politician, philosopher, former speaker of Iran's Parliament.|**[[עלי לאריג'אני]]**: פוליטיקאי איראני שמרן, פילוסוף, יושב ראש הפרלמנט האיראני לשעבר.


## קישורים חיצוניים

## הערות שוליים

*
קטגוריה:איראן: אוניברסיטאות ומכללות
קטגוריה:טהראן: מבנים
קטגוריה:טהראן: חינוך